cyanic-selkie/wikianc huggingface dataset:
বড়ো জনগোষ্ঠী
উৎসব
উৎসব-পার্বণে পুরুষের সাথে বড়ো চিখ্‌লা (কুমারী), আয়থা (এয়োতী), বৈরাথী (নামতী) এবং বয়োবৃদ্ধা লোকের বিশেষ ভূমিকা আছে। খেরাই পূজার দৈদিনী (দেওধানী) এবং বাগরুম্বা ইত্যাদি নৃত্য-গীত নারীকেন্দ্রিক।
ফারাহ মাহবুব
বিচারপতি ফারাহ মাহবুব (জন্ম: ১৯৬৬) বাংলাদেশের হাইকোর্ট বিভাগের একজন বিচারক। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে চতুর্থ।
প্রাথমিক জীবন ও শিক্ষা
ফারাহ মাহবুবের বাবা বিশিষ্ট আইনজীবী মাহবুবুর রহমান। তিনি ঢাকা বিশ্ববিদ্যালয় থেকে আইন বিভাগে তার স্নাতক ডিগ্রী এবং স্নাতকোত্তর সম্পন্ন করেন।
কর্মজীবন
ফারাহ মাহবুব ১৯৯২ সালের ১৫ সেপ্টেম্বর জেলা আদালতের একজন উকিল হিসাবে নাম নথিভুক্ত হন। জেলা আদালতে তার সাফল্যের পর, তিনি ১৯৯৪ সালের ৯ এপ্রিল এবং ২০০২ সালের ১৫ মে যথাক্রমে হাইকোর্ট বিভাগ এবং বাংলাদেশ সুপ্রিম কোর্টের আপিল বিভাগে নথিভুক্ত হন।  তিনি ২০০৪ সালের ৮ আগস্ট হাইকোর্ট বিভাগের অতিরিক্ত বিচারক হিসেবে উন্নীত হন এবং ২০০৬ সালের ২৩ আগস্ট একই বিভাগের বিচারক হিসেবে নিয়োগপ্রাপ্ত হন। তিনি ২০৩৩ সালের ২৬শে মে অবসর গ্রহণ করবেন।
তিনি ভারত, পাকিস্তান, থাইল্যান্ড, মালয়েশিয়া, সংযুক্ত আরব আমিরাত, জার্মানি এবং সৌদি আরব সহ অনেক দেশ সফর করেন।
ব্যক্তিগত জীবন
ফারাহ মাহবুব শাহরিয়ার সাঈদ হুসাইন নামক এক ব্যবসায়ীকে বিয়ে করেন। তাদের ফারিশা নামে একটি মেয়ে রয়েছে।
অরবিন্দ মালাগাট্টি
ডাঃ. অরবিন্দ মালাগাট্টি - কন্নড় সাহিত্যের একটি উল্লেখযোগ্য নাম। সমালোচনা, গবেষণা এবং সৃজনশীল লেখার জন্য তিনি বিখ্যাত। তিনি কবিতার মাধ্যমে বিশ্ববাসীর কাছে পরিচিত হয়ে ওঠেন এবং এরপর থেকে কবিতা, কথাসাহিত্য, গল্প, নাটক, লোকসাহিত্য গবেষণাপত্র, সম্পাদনা, আত্মজীবনী ইত্যাদি বিভিন্ন ধারায মিলিয়ে প্রাশ ৪০টিরও বেশি রচনা লিখেছেন। আগ্রহের আরেকটি ক্ষেত্র হল লোককাহিনী। তিনি গায়ক হিসেবে গান করেন এবং মাঝে মাঝে অভিনয় করেন।
অরবিন্দ মালাগাট্টির বেশ কিছু কাজ এবং কিছু কাজ ইংরেজি, হিন্দি, মালায়লাম, মারাঠি, তামিল এবং বাংলায় অনুবাদ করা হয়েছে। কন্নড় সাহিত্য পরিষদ অরবিন্দ মালাগাট্টিকে নিয়ে একটি তথ্যচিত্রও নির্মাণ করেছেন।
জীবন
ডাঃ. অরবিন্দ মালাগাঙ্গি ভারতের বিজয়পুরা জেলার মুদ্দেবিহালায় জন্মগ্রহণ করেন। পিতা ইয়াল্লাপ্পা এবং মাতা বাসভ। তিনি স্নাতক পর্যন্ত হুট্টুরে পড়াশোনা করেন এবং তারপর কর্ণাটক বিশ্ববিদ্যালয় থেকে স্নাতকোত্তর এবং পিএইচ. ডি করেন। তিনি ম্যাঙ্গালোর বিশ্ববিদ্যালয়ে তার প্রথম শিক্ষকতা জীবন শুরু করেন। তাঁর স্ত্রী ধরণদেবী দেবী, তার দুই সন্তান, দক্ষ ও যক্ষ। তিনি বর্তমানে মহীশূর বিশ্ববিদ্যালয়ের কুভেম্পু কন্নড় স্টাডিজ ইনস্টিটিউটে কন্নড় ভাষার অধ্যাপক হিসেবে নিযুক্ত।
লাডউইগ আগ্রেন
লাডউইগ অ্যান্ডার্স আগ্রেন (, Ludwig Ahgren; জন্ম: ৬ জুলাই ১৯৯৫) হলেন একজন মার্কিন টুইচ স্ট্রিমার, ইউটিউবার, ইস্পোর্টস ধারাভাষ্যকার এবং প্রতিদ্বন্দ্বী। লাডউইগ টুইচে তার লাইভস্ট্রিমের জন্য সুপরিচিত, যেখানে তিনি ভিডিও গেম সম্পর্কিত বিষয়বস্তু এবং ভিডিও গেম-বহির্ভূত বিষয়বস্তু (যেমন গেম শো, বিভিন্ন প্রতিযোগিতা) সম্প্রচার করেন। তিনি বিভিন্ন সুপার স্ম্যাশ ব্রোজ মেলি প্রতিযোগিতায় ক্রীড়া ধারাভাষ্যকার হিসেবে তার কাজের জন্যও পরিচিত। ২০১৯ সালের ১৬ই ফেব্রুয়ারি তারিখে পূর্ণ সময়ের স্ট্রিমিং শুরু করার পর থেকে, লাডউইগ টুইচের বৃহত্তম স্ট্রিমার হয়ে উঠেছেন।
প্রারম্ভিক জীবন
লাডউইগ অ্যান্ডার্স আগ্রেন ১৯৯৫ সালের ৬ই জুলাই তারিখে লাডউইগ মার্কিন যুক্তরাষ্ট্রের নিউ হ্যাম্প্‌শায়ারের হোলিসে জন্মগ্রহণ করেছেন এবং সেখানেই একটি ফরাসি মার্কিন দ্বিভাষিক পরিবারে তার মা ও বোনের সাথে তার শৈশব অতিবাহিত করেছেন।
তিনি নিউ হ্যাম্পশায়ারের হোলিস/ব্রুকলিন হাই স্কুলে ভর্তি হয়েছেন, যেখান থেকে তিনি ২০১৩ সালে স্নাতক সম্পন্ন করেছেন। ২০১২ সালে, তিনি লিগালি ব্লোন্ড নামক একটি স্কুল নাটকে অংশগ্রহণ করেন, যেখানে তিনি ওয়ার্নার চরিত্রে অভিনয় করেছেন। এই সময়ে তিনি হাচ, সিন্যানার্স এবং উডিসগেমারট্যাগের মতো কল অব ডিউটির ধারাভাষ্য চ্যানেল আবিষ্কার করেন, যা তাকে "দ্যজ্যানিসাইডকিক" চ্যানেল তৈরি করতে অনুপ্রাণিত করেছিল, এটি ছিল বিষয়বস্তু তৈরিতে তার প্রথম পদক্ষেপ।
লাডউইগ কলেজের জন্য অ্যারিজোনায় চলে যান, যেখানে তিনি কমেডি ক্লাব টেমপ্লেটে নাইটে যোগদান করেন, এবং এছাড়াও সুপার স্ম্যাশ ব্রোজ মেলি আবিষ্কার করেন। অতঃপর তিনি স্থানীয় প্রতিযোগিতায় অংশগ্রহণ করেন এবং ইস্পোর্টস ও তার সম্প্রদায়ের প্রতি আগ্রহ পোষণ করেন। তিনি অ্যারিজোনা স্টেট ইউনিভার্সিটি থেকে ২০১৭ সালে ইংরেজি সাহিত্য ও সাংবাদিকতা ও গণযোগাযোগে দ্বৈত ডিগ্রি অর্জন করেন।
ফরাসি ব্যাকরণ
থাম্ব|ফরাসি ব্যাকরণ সম্পর্কে একটি বই ফরাসি ব্যাকরণ বলতে রোমান্স ভাষাদলের সদস্য ফরাসি ভাষার ধ্বনি, রূপমূল, বাক্য, ইত্যাদি উপাদানের প্রণালীবদ্ধ আলোচনাকে বোঝায়। ফরাসি ব্যাকরণের আলোচনায় লাতিন ব্যাকরণের প্রভাব পরিলক্ষিত হয়। ফরাসি ব্যাকরণের সাথে অন্যান্য রোমান্স ভাষার ব্যাকরণের অনেক ক্ষেত্রে মিল আছে।
বিশেষ্য
ফরাসি ভাষার বিশেষ্যগুলির একটি অন্তর্নিহিত ধর্ম হল এদের ব্যাকরণিক লিঙ্গ। প্রতিটি ফরাসি বিশেষ্য ব্যাকরণিক দৃষ্টিকোণ থেকে (অর্থের দৃষ্টিকোণ থেকে নয়) হয় পুংলিঙ্গ নতুবা স্ত্রীলিঙ্গ হয়। এগুলি বিশেষ্যের উচ্চারণ বা লিখিত রূপ দেখে খুব সহজে নির্ণয় করা যায় না। তবে অধিকাংশ ক্ষেত্রে একবচনিক বিশেষ্যের লিখিত রূপের শেষে যদি "e" বর্ণটি থাকে, তাহলে সেটি স্ত্রীলিঙ্গ হয়, এবং না থাকলে সেটি পুংলিঙ্গ হয়; কিন্তু এই সাধারণ নিয়মের অনেক ব্যতিক্রম আছে। সাধারণত বিশেষ্যের পূর্বে অবস্থিত আবশ্যক নির্দেশক পদ যেমন "একটি" (un আঁ বা une উ্যন্‌) বসিয়ে বিশেষ্যেটির লিঙ্গ স্মরণে রাখতে হয়। এছাড়া ফরাসি ভাষার অভিধানগুলিতে বিশেষ্যের অর্থের সাথে সাথে তার লিঙ্গ নির্দেশিত থাকে (m. অর্থাৎ পুংলিঙ্গ এবং f. অর্থাৎ স্ত্রীলিঙ্গ)। ফরাসি বিশেষ্যের আরেকটি ধর্ম হল এর বচন, যা বিশেষ্যের সংখ্যা নির্দেশ করে। ফরাসি বিশেষ্যের দুইটি বচন হতে পারে: একবচন ও বহুবচন। বহুবচনের চিহ্ন হিসেবে প্রায়শই বিশেষ্যের লিখিত রূপের শেষে "s" বর্ণটি যোগ করা হয়, তবে কদাচিৎ কিছু বিশেষ্যের শেষে "x" বর্ণটি যোগ করা হয়। বহুবচনের চিহ্ন লিখিত রূপে দৃশ্যমান হলেও কথ্য ভাষায় সময় এগুলির উচ্চারণ হয় না, যদি না এগুলি দ্রুত ও জড়িয়ে কথা বলার সময় পরবর্তী শব্দের প্রারম্ভিক স্বরধ্বনির সাথে যুক্ত হয়। যেমন "কলম" শব্দটির ফরাসি অনুবাদ একবচনে লিখিত রূপ Stylo ও উচ্চারণ স্তিলো এবং বহুবচনে লিখিত রূপ Stylos ও উচ্চারণ স্তিলো; অর্থাৎ উভয় ক্ষেত্রেই উচ্চারণ একই, কিন্তু লিখিত রূপ ভিন্ন।
ফরাসি বিশেষ্যগুলিতে কারকচিহ্ন বা বিভক্তি বসে না। পূর্বসর্গ (preposition) এবং বাক্যের পদক্রমে নির্দিষ্ট অবস্থানে বসিয়ে বিশেষ্যের এই ধর্মগুলি নির্দেশ করা হয়।
বাক্যের কাঠামোয় বিশেষ্যের প্রয়োগ
ফরাসি বাক্যের কাঠামোতে বিশেষ্য পদগুলির নিম্নলিখিত প্রয়োগ পরিলক্ষিত হয়:
নির্দেশক পদ
ফরাসিতে নির্দিষ্টতাসূচক ও অনির্দিষ্টতাসূচক নির্দেশক পদ (article) ব্যবহৃত হয়, যেগুলি বিশেষ্যের লিঙ্গ ও বচনের সাথে সাযুজ্য রক্ষা করে। যেমন - un stylo আঁ স্তিলো "একটি কলম" বনাম une voiture উ্যন্‌ ভোয়াত্যুর "একটি গাড়ি"। এই উদাহরণে কলমের ফরাসি অনুবাদ stylo বিশেষ্যটি একবচন ও পুংলিঙ্গের বিধায় "un" আঁ নামের একবচন পুংলিঙ্গবাচক অনির্দিষ্টতাসূচক নির্দেশক পদটি ব্যবহৃত হয়েছে, কিন্তু মোটরগাড়ির ফরাসি অনুবাদ voiture বিশেষ্যটি একবচন ও স্ত্রীলিঙ্গের বিধায় "une" উ্যন্‌ নামের একবচন স্ত্রীলিঙ্গবাচক অনির্দিষ্টতাসূচক নির্দেশক পদটি ব্যবহৃত হয়েছে। আবার des stylos দে স্তিলো উদাহরণে বিশেষ্যটি বহুবচনে আছে বিধায় "des" দে নামের বহুবচন-বাচক অনির্দিষ্টতাসূচক নির্দেশক পদটি ব্যবহৃত হয়েছে। একইভাবে নির্দিষ্টতাবাচক নির্দেশক পদ le ল্য, la লা এবং les লে যথাক্রমে একবচন পুংলিঙ্গ, একবচন স্ত্রীলিঙ্গ ও বহুবচনে অবস্থিত বিশেষ্য পদের আগে বসে। যেমন - le stylo ল্য স্তিলো, les voitures লে ভোয়াত্যুর এবং les stylos লে স্তিলো।
বিশেষণ
ফরাসি বিশেষণগুলি সাধারণত বিশেষ্যের পরে বসে এবং বিশেষ্যের লিঙ্গ ও বচনের সাথে সামঞ্জস্য রেখে পরিবর্তিত হয়। যেমন - un stylo blanc "একটি সাদা কলম" বনাম une voiture blanche "একটি সাদা গাড়ি"। এখানে stylo পুংলিঙ্গ বলে "সাদা" বিশেষণটিকে blanc ব্লঁ হিসেবে লেখা হয়েছে, কিন্তু voiture স্ত্রীলিঙ্গ বলে "সাদা" বিশেষণটিকে blanche ব্লঁশ্‌ হিসেবে লেখা হয়েছে। একইভাবে des stylos blancs দে স্তিলো ব্লঁ "কিছু সাদা কলম" উদাহরণটিতে লিখিত রূপে একবচন blanc "সাদা" বিশেষণটির পরে বহুবচনবাচক "s"  বর্ণ যোগ করে blancs "ব্লঁ" হিসেবে লেখা হয়েছে, যদিও উচ্চারণে এই অতিরিক্ত "s"-এর অস্তিত্ব নেই।
সর্বনাম
ফরাসি সর্বনামগুলি পুরুষ, লিঙ্গ ও বচনের জন্য চিহ্নিত। এছাড়া বাক্যে এদের ভূমিকা (কর্তা, মুখ্য কর্ম, গৌণ কর্ম) অনুযায়ী এগুলিতে বিভক্তি যুক্ত হয়। ফরাসিতে দ্বিতীয় পুরুষের সর্বনামে নৈকট্যসূচক tu ত্যু এবং সম্ভ্রমসূচক vous ভু-এর মধ্যে পার্থক্য করা হয়।
ক্রিয়া
ফরাসি ক্রিয়াগুলির বেশির ভাগ তিনটি নিয়মিত শ্রেণীতে পড়ে। তবে অনেক অনিয়মিত ক্রিয়াও আছে। ফরাসি ক্রিয়াগুলি পুরুষ ও বচনের জন্য চিহ্নিত। ক্রিয়ার চারটি সরল কাল ও পাঁচটি যৌগিক কাল আছে।Être "হওয়া" কিংবা avoir "থাকা" ক্রিয়ার সাহায্য নিয়ে যৌগিক কালগুলি গঠন করা হয়। ক্রিয়াগুলির চারটি ভাব (mood) আছে: নির্দেশক ভাব, অনুজ্ঞাবাচক ভাব, অভিপ্রায়ার্থক ভাব ও সাপেক্ষ ভাব। আরও আছে দুইটি বাচ্য: কর্তৃবাচ্য ও কর্মবাচ্য। কর্মবাচ্য "être"-কে সহায়িকা ক্রিয়া হিসেবে ব্যবহার করে গঠন করা হয়। ফরাসি নঞকরণ দুইটি অংশ নিয়ে সম্পন্ন হয়, যেমন - Je ne sais pas "আমি জানি না।" এখানে ne সামগ্রিকভাবে নঞর্থকতা নির্দেশ করছে এবং pas নির্দেশ করছে নঞর্থকতার ধরন।
সভেন উলরাইখ
সভেন উলরাইখ (Sven Ulreich; জন্ম: ৩ আগস্ট ১৯৮৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে গোলরক্ষক হিসেবে খেলেন।
১৯৯৩–৯৪ মৌসুমে, জার্মান ফুটবল ক্লাব টিএসভি লিখটেনভাল্ড যুব পর্যায়ের হয়ে খেলার মাধ্যমে উলরাইখ ফুটবল জগতে প্রবেশ করেছেন এবং পরবর্তীকালে টিএসভি শর্নডর্ফ এবং ভিএফবি স্টুটগার্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৬–০৭ মৌসুমে, প্রথমে ভিএফবি স্টুটগার্ট ২ এবং পরবর্তীকালে ভিএফবি স্টুটগার্টের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিএফবি স্টুটগার্টের হয়ে ৭ মৌসুমে ১৭৬ ম্যাচে অংশগ্রহণ করার পর ২০১৫–১৬ মৌসুমে তিনি প্রায় ৩.৫ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেছেন। বায়ার্ন মিউনিখের হয়ে তিনি টানা ৫ মৌসুমে ৫টি লিগ শিরোপা জয়লাভ করেছেন। বায়ার্ন মিউনিখে ৫ মৌসুম অতিবাহিত করার পর হামবুর্গারের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৩২ ম্যাচে অংশগ্রহণ করেছেন। ২০২১–২২ মৌসুমে, তিনি হামবুর্গার হতে পুনরায় বায়ার্ন মিউনিখে যোগদান করেছেন।
২০০৩ সালে, উলরাইখ জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন। ব্যক্তিগতভাবে, উলরাইখ বেশ কিছু পুরস্কার জয়লাভ করেছেন, যার মধ্যে ২০১৭–১৮ মৌসুমে বায়ার্ন মিউনিখের বর্ষসেরা খেলোয়াড়ের পুরস্কার অন্যতম। দলগতভাবে, উলরাইখ এপর্যন্ত ১৪টি শিরোপা জয়লাভ করেছেন, যার মধ্যে সবগুলো বায়ার্ন মিউনিখের হয়ে জয়লাভ করেছেন।
প্রারম্ভিক জীবন
সভেন উলরাইখ ১৯৮৮ সালের ৩রা আগস্ট তারিখে পশ্চিম জার্মানির শর্নডর্ফে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
উলরাইখ জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০, জার্মানি অনূর্ধ্ব-২১ এবং জার্মানি অনূর্ধ্ব-২৩ দলের হয়ে খেলার মাধ্যমে জার্মানির প্রতিনিধিত্ব করেছেন। ২০০৩ সালের ২৬শে আগস্ট তারিখে তিনি জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। জার্মানির বয়সভিত্তিক দলের হয়ে তিনি ৮ ম্যাচে অংশগ্রহণ করেছেন।
অশোকবিজয় রাহা
অশোকবিজয় রাহা (১৪ নভেম্বর ১৯১০ – ১৯ অক্টোবর ১৯৯০) ছিলেন একজন ভারতীয় বাঙালি কবি, প্রাবন্ধিক এবং সমালোচক। তিনি রবীন্দ্র অধ্যাপক হিসেবে দীর্ঘদিন বিশ্বভারতীতে দায়িত্ব পালন করেন।
জন্ম ও প্রারম্ভিক জীবন
অশোকবিজয় রাহার জন্ম ১৯১০ খ্রিস্টাব্দের ১৪ নভেম্বর ব্রিটিশ ভারতের তৎকালীন শ্রীহট্ট জেলার  ঢাকা-দক্ষিণ গ্রামে। তার পিতা বঙ্কবিহারী রাহা ছিলেন কাছাড়ের চা বাগানের কর্মী এবং মাতা ছিলেন ব্রহ্মময়ী দেবী। তাদের  চার পুত্র ও এক কন্যার মধ্যে  অশোকবিজয় ছিলেন কনিষ্ঠ। পিতা চা বাগানের কর্মী ছিলেন বলে তার শৈশব কাটে কাছাড়ের আদিম বনানী পরিবেশে। তবে কৈশোরে  কাকার কাছে শ্রীহট্ট শহরে এসে ভরতি হন সেখানকার  ইংরেজি স্কুলে। বিদ্যালয়ের পাঠ শেষে মুরারিচাঁদ কলেজ থেকে আই. এ., ১৯৩১ খ্রিস্টাব্দে কলকাতা বিশ্ববিদ্যালয় থেকে অনার্সসহ বি. এ. এবং ১৯৪৭ খ্রিস্টাব্দে বাংলা সাহিত্যে এম. এ. পাশ করেন।
কর্মজীবন
১৯৩১ খ্রিস্টাব্দে বি.এ পাশের পর ১৯৪৬ খ্রিস্টাব্দ পর্যন্ত অশোকবিজয় শ্রীহট্ট ও করিমগঞ্জের একাধিক শিক্ষাপ্রতিষ্ঠানে শিক্ষকতা করেন। ১৯৪৬ খ্রিস্টাব্দের করিমগঞ্জ কলেজ শুরু হওয়ার সময় থেকেই ১৯৫১ খ্রিস্টাব্দ পর্যন্ত সেখানে অধ্যাপনা করেন। তারপর  বিশ্বভারতী বিশ্ববিদ্যালয়ে যোগ দেন। রবীন্দ্র অধ্যাপকরূপে বিশ্বভারতীতে চব্বিশ বৎসর অধ্যাপনা করার পর ১৯৭৪ খ্রিস্টাব্দে অবসর গ্রহণ করেন। তিনি রবীন্দ্র ভবনের অধ্যক্ষও হয়েছিলেন একসময়ে।
সাহিত্যকর্ম
এছাড়া দেশ-বিদেশের নানা পত্র-পত্রিকার তার প্রায় পঞ্চাশটি কবিতা হিন্দি, ইংরাজী, ফরাসি ও স্পেনীয় ভাষায় অনূদিত হয়েছে। অধ্যাপক অশোকবিজয় একজন মননশীল প্রাবন্ধিক ও বিশিষ্ট সমালোচকও ছিলেন। নিম্নে উল্লিখিত গ্রন্থ সমূহ সেই পর্যায়ের অন্তর্ভুক্ত
ভ্রমণ
অধ্যাপক কবি অশোকবিজয় শিল্প-সংস্কৃতি কর্মে ভারতের বিভিন্নস্থানে ভ্রমণ করেছেন। ১৯৬৬ খ্রিস্টাব্দে বিশ্বভারতীর প্রতিনিধি হিসাবে সোভিয়েত ল্যান্ড নেহেরু অ্যাওয়ার্ড কমিটির আমন্ত্রণে তৎকালীন  সোভিয়েত রাশিয়া গমন করে  'রবীন্দ্রনাথ ও আন্তর্জাতিক' বিষয়ে ভাষণ প্রদান করেন।
জীবনাবসান
অধ্যাপক কবি অশোকবিজয় বিশ্বভারতী হতে অবসরের পর শান্তিনিকেতনের পূর্বপল্লীতে নিজের তৈরি "সুরাহা" বাসভবনে শেষজীবন অতিবাহিত করেন। এখানেই ১৯৯০ খ্রিস্টাব্দের ১৯ অক্টোবর তিনি পরলোক গমন করেন।
তথ্যসূত্র
বিষয়শ্রেণী:১৯১০-এ জন্ম বিষয়শ্রেণী:১৯৯০-এ মৃত্যু বিষয়শ্রেণী: শ্রীহট্ট জেলার ব্যক্তি বিষয়শ্রেণী: বাঙালি কবি
গিলেম দে ক্যাবেস্টনি
গিলেম দে ক্যাবেস্টনি (Guillem de Cabestany; ; ১১৬২–১২১২) একজন কাতালান প্রেমমূলক গীতিকার ছিলেন। তিনি রৌসেলিনের ক্যাবেস্টানিতে জন্মগ্রহণ করেন। তিনি অনেকক্ষেত্রেই গিলহেম দে ক্যাবিস্টেইং, ক্যাবিস্ট্যাং, ক্যাবেস্টান বা ক্যাবেস্টান প্রভৃতি পুরাতন অসিটীয় নামে পরিচিত।
ভিডার উপাখ্যান অনুযায়ী, তিনি রৌসেলিন প্রাসাদের রেইমনের স্ত্রী সেরেমন্ডাকে (বা সোরেমন্ডা) ভালোবাসতেন। এটি জানার পরে রেইমন ক্যাবেস্টানের হৃদয় সেরেমন্ডাকে খাওয়ান। কি খেয়েছেন জানার পরে সেরেমন্ডা জানালা থেকে লাফ দিয়ে পড়ে আত্মহত্যা করেন। গিওভানি বোচাসিও'র ডেকামেরন এবং এরজা পাউন্ডের ক্যান্টস থেকে এই উপাখ্যান জানা যায়। পরবর্তীতে এটি জর্জ বেঞ্জামিন এবং মার্টিন ক্রিম্পের রিটেন অন স্কিন (২০১২) অপেরা কাহিনীর অনুপ্রেরণা ছিল। আঞ্চলিক ঐতিহাসিক জুলস ক্যানোঞ্জের অভিমত অনুযায়ী ফোর্ড ম্যাডক্স ফোর্ডের বই প্রোভেন্স-এ ক্যাবেস্টনিকে একজন আদি প্রেমমূলক গীতিকার হিসেবে উপস্থাপন করা হয়েছে।
আদিবাসী বিষয়ক মন্ত্রক
আদিবাসী বিষয়ক মন্ত্রক হল ভারত সরকারের একটি শাখা, যেটি শিক্ষাগত বৃত্তি প্রদান করে, উপজাতীয় সম্প্রদায়গুলিতে আরও স্বাস্থ্য অবকাঠামো তৈরির জন্য অনুদান এবং অর্থনৈতিকভাবে পিছিয়ে থাকা আদিবাসী পরিবারগুলিতে সরাসরি নগদ স্থানান্তর প্রকল্প প্রদানের মাধ্যমে ভারত উপজাতীয় সম্প্রদায়ের বিষয়গুলি দেখাশোনা করে।
ইতিহাস
ভারতীয় সমাজের সবচেয়ে সুবিধাবঞ্চিত তফসিলি উপজাতিদের (এসটি) সমন্বিত আর্থ-সামাজিক উন্নয়নে আরও বেশি মনোযোগী দৃষ্টিভঙ্গির জন্য সামাজিক ন্যায়বিচার ও ক্ষমতায়ন মন্ত্রকের (ভারত) বিভক্ত হওয়ার পরে ১৯৯৯ সালে মন্ত্রকটি প্রতিষ্ঠিত হয়েছিল। মন্ত্রক গঠনের আগে আদিবাসী বিষয়টি বিভিন্ন মন্ত্রনালয় দ্বারা পরিচালিত হত:
মন্ত্রকের কার্যাবলী
আদিবাসী বিষয়ক মন্ত্রক হল তফসিলি উপজাতিদের জন্য উন্নয়নের কর্মসূচির সামগ্রিক নীতি, পরিকল্পনা ও সমন্বয়ের জন্য একটি কেন্দ্রীয় মন্ত্রক।
সংস্থাগুলি
মন্ত্রকের প্রশাসনিক নিয়ন্ত্রণে একটি কমিশন, একটি সরকারি খাতের উদ্যোগ ও একটি সমবায় সমিতি রয়েছে, যথা :
কনকচাঁপা
কনকচাঁপা (জন্ম: ১১ সেপ্টেম্বর, ১৯৬৯) বাংলাদেশের একজন প্রথিতযশা ও জনপ্রিয় কণ্ঠশিল্পী, যার গান এখনো কোটি শ্রোতার মুখে মুখে।তিনি রাজনীতির সাথেও যুক্ত রয়েছেন।একাদশ সংসদ নির্বাচনে সিরাজগঞ্জ-১ কাজিপুর আসনে বিএনপি মনোনীত প্রার্থী ছিলেন।
জন্ম
কনকচাঁপা ১১ সেপ্টেম্বর, ১৯৬৯, সালে ঢাকায় জন্ম গ্রহণ করেন। কিন্তু তার দাদা বাড়ী সিরাজগঞ্জের কাজিপুরে। তবে কনক চাঁপা বেড়ে উঠেছেন ঢাকায়। তার বাবা আজিজুল হক মোর্শেদ। পাঁচ ভাই বোনের মধ্যে কনক চাঁপা তৃতীয়।
সঙ্গীত জীবন
চলচ্চিত্র, আধুনিক গান, নজরুল সঙ্গীত, লোকগীতি সহ প্রায় সবধরনের গানে তিনি সমান পারদর্শী। বর্তমানে প্লে-ব্যাক সিঙ্গার হিসেবে তিনি নিয়মিত কাজ করে যাচ্ছেন। তিনি ৩৪ বছর ধরে সংগীতাঙ্গনে সমানতালে কাজ করে যাচ্ছেন।এ পর্যন্ত তিনি চলচ্চিত্রের তিন হাজারেরও বেশি গানে কণ্ঠ দিয়েছেন। প্রকাশিত হয়েছে ৩৫টি একক গানের অ্যালবাম। চলচ্চিত্রের গান নিয়ে তার সর্বশেষ প্রকাশিত অ্যালবাম ‘আবার এসেছি ফিরে। বাংলাদেশের জনপ্রিয় অভিনেত্রী শাবনুরের প্রায় প্রতিটি গানেই কনক চাঁপা কণ্ঠ দিয়েছেন।তার গান মানেই তুমুল শ্রোতাপ্রিয়।
লেখক জীবন
গানের পাশাপাশি লেখক হিসেবেও কনকচাঁপার সুখ্যাতি রয়েছে। ২০১০ সালের অমর একুশে বইমেলায় ‘স্থবির যাযাবর’, ২০১২ সালের অমর একুশে বইমেলায় ‘মুখোমুখি যোদ্ধা’ ও ২০১৬ সালের অমর একুশে বইমেলায় ‘মেঘের ডানায় চড়ে’ নামে তিনটি বই প্রকাশিত রয়েছে। বেশ কয়েকটি জাতীয় দৈনিকে নিয়মিত কলামও লেখেন তিনি। ২০২০ সালে জীবনী মূলক বইকাটা ঘুড়ি প্রকাশিত হয়েছে।
সঙ্গীত সাধনা
কনকচাঁপা বাংলাদেশের একজন বিখ্যাত কণ্ঠশিল্পী  বশীর আহমেদের ছাত্রী। দীর্ঘদিন তার কাছে উচ্চাঙ্গ, নজরুল সঙ্গীতসহ অন্যান্য ভারতীয় সঙ্গীতের তালিম নিয়েছেন। তবে আজ এই পর্যায়ে আসার জন্য তিনি সব সময় তার পিতা আজিজুল হক মোর্শেদ ও স্বামী মইনুল ইসলাম খান—এ দুজনের অবদানকেই অগ্রগণ্য করেন। {{সংবাদ উদ্ধৃতি|শিরোনাম=প্রাণ আপ গল্প স্বল্প গানে স্বামীকে নিয়ে কনক চাঁপা|
জনপ্রিয় কিছু গান
এছাড়া আরো অসংখ্য জনপ্রিয় গান বা অমর সৃষ্টির শিল্পী তিনি।
ইসরায়েলের ইতিহাস
ইসরায়েলের ভূমিটি ইহুদিদের জন্মস্থান, যেখানে হিব্রু বাইবেলের চূড়ান্ত রূপটি সংকলিত হয়েছে বলে মনে করা হয় এবং ইহুদি ও খ্রিস্টধর্মের উৎপত্তি স্থান। এছাড়াও পবিত্র ভূমি বা ফিলিস্তিন নামে পরিচিত। এখানে ইহুদী ধর্ম, সামারিটিজম, খ্রিস্টধর্ম, ইসলাম, দ্রুজ ও বাহ বিশ্বাসের পবিত্র স্থান রয়েছে। অঞ্চলটি বিভিন্ন সাম্রাজ্যের নিয়ন্ত্রণে এসেছে এবং ফলস্বরূপ, বিভিন্ন ধরনের জাতিগোষ্ঠী নিমন্ত্রণ করেছে। তবে, এই ভূমিটি সাধারণ যুগের (খ্রিস্টপূর্ব) প্রায় এক হাজার বছর পূর্ব থেকে সাধারণ যুগের তৃতীয় শতাব্দী (সিই) পর্যন্ত মূলত ইহুদিদের (যারা নিজেরাই পূর্ববর্তী কেনানীয় সম্প্রদায়ের লোক) নিয়ন্ত্রণে ছিল। চতুর্থ শতাব্দীতে রোমান সাম্রাজ্যের দ্বারা খ্রিস্টান ধর্ম গ্রহণের ফলে গ্রিকো-রোমান খ্রিস্টান জনগোষ্ঠী সংখ্যাগরিষ্ঠের দিকে অগ্রসর  হয় এটি ক্রুসেডার সময়কালের (১০৯৯-১২৯১) সমাপ্তির পরে ধীরে ধীরে মুসলিম অঞ্চল হয়ে ওঠে, সেই সময়ে অঞ্চলটি খ্রিস্টান ও ইসলামের মধ্যে বিরোধের কেন্দ্রবিন্দুতে পরিণত হয়। এটি ত্রয়োদশ শতাব্দী থেকে মূলত আরবি ভাষার সাথে মুসলিম অঞ্চলে পরিণত হয় এবং এটি প্রথমমে মামলুক সালতানাতের সিরিয়ান প্রদেশের অংশ ও ১৫১৬ সালের পরে থেকে ১৯১৭-১৮ সালে ব্রিটিশ বিজয়ের আগ পর্যন্ত অটোমান সাম্রাজ্যের অংশ ছিল।
ইহুদি জাতীয় আন্দোলন জায়নবাদ উনিশ শতকের শেষভাগে (আংশিকভাবে ক্রমবর্ধমান ইহুদি-বিদ্বেষের প্রতিক্রিয়া হিসাবে) আবির্ভূত হয়, যার অংশ হিসাবে আলিয়াহ (প্রবাস থেকে ইহুদিদের প্রত্যাবর্তন) বৃদ্ধি পায়। প্রথম বিশ্বযুদ্ধের সময়, ব্রিটিশ সরকার প্রকাশ্যে একটি ইহুদিদের জাতীয় বাসস্থান তৈরি করার প্রতিশ্রুতি প্রদান করে এবং সেই লক্ষ্যে লিগ অব নেশনস কর্তৃক ফিলিস্তিন শাসন করার ম্যান্ডেট লাভ করে। প্রতিদ্বন্দ্বী আরব জাতীয়তাবাদও পূর্বের অটোমান অঞ্চলসমূহের অধিকার দাবি করে এবং ফিলিস্তিনে ইহুদিদের অভিবাসন রোধ করার চেষ্টা করে, ফলে আরব-ইহুদি উত্তেজনা বৃদ্ধি প্রাপ্ত হয়। ইসরায়েলের ১৯৪৮ সালে স্বাধীনতার লাভের সাথে ইসরায়েল থেকে আরবদের নির্বাসন, আরব-ইসরায়ে দ্বন্দ্ব এবং এর পরে আরব ও মুসলিম দেশসমূহ থেকে ইহুদিদের ইসরায়েলে যাত্রা শুরু হয়। বিশ্বের সমগ্র ইহুদিদের প্রায় ৪৩% আজ ইসরায়েলে বসবাস করে, যা বিশ্বের বৃহত্তম ইহুদি সম্প্রদায়।
ক্যাম্প ডেভিড চুক্তির ভিত্তিতে ১৯৭৯ সালে উদ্বেগপূর্ণ মিশর–ইসরায়েল শান্তি চুক্তি স্বাক্ষরিত হয়। ইসরায়েল ফিলিস্তিন মুক্তি সংস্থার সাথে ১৯৯৩ সালে ওসলো আই চুক্তি স্বাক্ষর করে, তারপরে ফিলিস্তিন জাতীয় কর্তৃপক্ষ প্রতিষ্ঠিত হয় এবং ১৯৯৪ সালে ইসরায়েল-জর্ডান শান্তি চুক্তি স্বাক্ষরিত হয়। শান্তিচুক্তি চূড়ান্ত করার প্রচেষ্টা সত্ত্বেও, এই সংঘাত ইসরায়েলি এবং আন্তর্জাতিক রাজনৈতিক, সামাজিক ও অর্থনৈতিক জীবনে একটি বড় ভূমিকা পালন করে।
প্রারম্ভিক দশকে ইসরায়েলের অর্থনীতি অনেকাংশে রাষ্ট্র-নিয়ন্ত্রিত এবং সামাজিক গণতান্ত্রিক ধারণার দ্বারা গঠিত ছিল। অর্থনীতিটি ১৯৭০-এর দশক থেকে ১৯৮০-এর দশকে মুক্ত বাজার সংস্কারের একটি ধারাবাহিকতা অর্জন করে এবং ধীরে ধীরে উদারনীতি গ্রহণ করে। বিগত তিন দশকে অর্থনীতিতে যথেষ্ট প্রবৃদ্ধি ঘটে, তবে মাথাপিছু জিডিপি মজুরি বৃদ্ধির তুলনায় দ্রুত বৃদ্ধি পেয়েছে।
সংক্ষিপ্ত বিবরণ
পর্যায়ক্রমটি গবেষণার অগ্রগতি, আঞ্চলিক, জাতীয় ও আদর্শিক ব্যাখ্যা, পাশাপাশি পৃথক গবেষকের ব্যক্তিগত পছন্দ সাপেক্ষে। বিস্তৃত অঞ্চলের জন্য একটি মূলধারার পর্যায়ক্রমিক ব্যবস্থার সংক্ষিপ্তসারের জন্য, প্রত্নতাত্ত্বিক কালপঞ্জির তালিকা (লেভান্ত) দেখুন। নিয়ন্ত্রক রাষ্ট্রের আসন দ্বারা আয়োজিত পর্যায়ক্রমটি নীচে দেখানো হয়েছে:
প্রাগৈতিহাসিক
আফ্রিকা থেকে লেভান্তে ২.৬ থেকে ২.৯ মিলিয়ন বছর আগে হোমনাইনদের ছড়িয়ে পরার কমপক্ষে চারটি পর্ব সম্পর্কে জানা যায়, এগুলির প্রতিটি সংস্কৃতিগতভাবে পৃথক। আধুনিক ইসরায়েলি ভূখণ্ডের প্রাচীনতম মানুষের প্রমাণ গালীলের সাগরের নিকটে উবেদিয়ায় পাওয়া গেছে। আফ্রিকার বাইরে কোথাও পাওয়া প্রাচীনতম পাথরের সরঞ্জামসমূহ হিসাবে ইরিনের কাছে ফ্লিন্ট সরঞ্জামের শিল্পকলা আবিষ্কার করা হয়।
ভাইসভুর্স্ট
ডান|থাম্ব| ঐতিহ্যগত ভাইসভুর্স্ট খাবার, মিষ্টি সরিষা (সেন্ফ) এবং একটি নরম প্রেটজেলের সঙ্গে পরিবেশিত ডান|থাম্ব| ভাইসভুর্স্ট রান্নার পানি সহ একটি বাটিতে করে টেবিলে রাখা। একটি ভাইসভুর্স্ট ( জার্মান: Weißwurst ,, আক্ষরিক অর্থে সাদা সসেজ ; অস্ট্র-বাভারিয়ান: ভাইসভুয়াস্ট) একটি ঐতিহ্যগত বাভারিয়ান সসেজ এবং শূকরের মাংস থেকে তৈরি। এটির সঙ্গে পার্সলে, লেবু, জায়ফল, পেঁয়াজ, আদা, এবং এলাচ দেওয়া হয়, যদিও এর কিছু তারতম্য আছে। তারপর মিশ্রণটি শূকরের আচ্ছাদনের মধ্যে দেওয়া হয়, এবং দশ বারো সেন্টিমিটার দৈর্ঘ্য ও তিন থেকে চার মিটার প্রস্থের পৃথক পৃথক সসেজ তৈরী করা হয়।
যেহেতু তারা খুব তাড়াতাড়ি নষ্ট হয়ে যায়, ওয়েইউসওয়ার্টটি ঐতিহ্যগতভাবে সকালে তৈরি হয় এবং সকালের নাস্তা ও মধ্যাহ্ন ভোজের মধ্যে খাবারের জন্য প্রস্তুত এবং খাওয়া হয়; এমন একটি কথা রয়েছে যে সসেজগুলির দুপুরের গির্জার ঘণ্টাধ্বনি শোনার অনুমতি দেওয়া উচিত নয়। ঐতিহ্যগতভাবে, ভাইসভির্স্টে  শুধুমাত্র মধ্যাহ্নভোজ পর্যন্ত পরিবেশিত হতে পারে কারণ এতে প্রিজার্ভটিভ ব্যবহার করা হয় না, এবং সেইজন্য সসেজ প্রতিদিন তাজা করা হয়; প্রকৃতপক্ষে, তাদের কখনও কখনও সকালের সসেজ বলা হয়। আধুনিক হিমায়ন প্রযুক্তির আগে, গ্রীষ্মকালে সসেজ রাতের আগেই খারাপ হয়ে যেত। এমনকি আজও, বেশিরভাগ ব্রাভারিয়ান কখনোই ভাইসভির্স্টে কে  দুপুরের খাবার খাওয়ান না (যদিও ভাইসভির্স্টের মধ্যাহ্নভোজের জন্য এটি প্রায় পুরোপুরি গ্রহণযোগ্য বলে মনে হয়)।
ভাইসভুর্স্ট  ১৮৫৭ সালে মিউনিখে আবিষ্কৃত হয়।
তথ্যসূত্র
<references group="" responsive="1">
বব কাউপার
রবার্ট মাস্কিউ কাউপার (Bob Cowper; জন্ম: ৫ অক্টোবর, ১৯৪০) মেলবোর্নের কিউ এলাকায় জন্মগ্রহণকারী রেফারি ও সাবেক অস্ট্রেলীয় আন্তর্জাতিক ক্রিকেটার। ১৯৬০-এর দশকে অস্ট্রেলিয়া ক্রিকেট দলের পক্ষে টেস্ট ক্রিকেটে অংশ নিয়েছেন তিনি।
১৯৬০ থেকে ১৯৭০ সময়কালে ঘরোয়া শেফিল্ড শিল্ড ক্রিকেটে ভিক্টোরিয়া ও ওয়েস্টার্ন অস্ট্রেলিয়ার প্রতিনিধিত্ব করেন। দলে তিনি মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করতেন বব কাউপার।
খেলোয়াড়ী জীবন
অস্ট্রেলিয়া জাতীয় রাগবি ইউনিয়ন দলের অধিনায়ক ডেভ কাউপারের সন্তান তিনি। স্কচ কলেজ মেলবোর্নে অধ্যয়ন করেন তিনি। দীর্ঘদেহী কাউপার সঠিকমানের বামহাতি ব্যাটসম্যান ছিলেন। ১৯৬৫-৬৬ মৌসুমের অ্যাশেজ সিরিজে কম রান করায় দল থেকে বাদ পড়েন। মেলবোর্নে অনুষ্ঠিত সিরিজের পঞ্চম টেস্টে তাকে পুনরায় অন্তর্ভুক্ত করা হয়। ঐ খেলায় ৭২৭ মিনিট ক্রিজে অবস্থান করে ৩০৭ রান তোলেন যা অস্ট্রেলিয়ায় প্রথম। পরবর্তীতে অবশ্য ম্যাথু হেইডেন ২০০২-০৩ মৌসুমে জিম্বাবুয়ের বিপক্ষে ৩৮০ রান তুলেছিলেন যা অস্ট্রেলিয়ায় সর্বোচ্চ টেস্ট রান। কিন্তু, কাউপারেরটি সময়ের দিক দিয়ে দীর্ঘতম।
অবসর
১৯৬৯-৭০ মৌসুমের শেফিল্ড শিল্ডে ভিক্টোরিয়ার শিরোপা বিজয়ে দলের অধিনায়ক ছিলেন। এরপর বৃহৎ ব্যবসায় মনোনিবেশ ঘটানোর লক্ষ্যে ক্রিকেট খেলা থেকে দূরে সরে যান। খেলোয়াড়ী জীবন থেকে অবসর নেয়ার পর বৃহৎ ব্যবসায় সফল হন। এছাড়াও, তিনি ক্রিকেট রেফারি হিসেবে দায়িত্ব পালন করেছেন।
অ্যালবাস ডাম্বলডোর
অ্যালবাস পার্সিভ্যাল উলফ্রিক ব্রায়ান ডাম্বলডোর (ইংরেজিতে Albus Percival Wulfrick Brian Dumbledore) ব্রিটিশ লেখিকা জে. কে. রাউলিং রচিত হ্যারি পটার উপন্যাস-সিরিজের এক কাল্পনিক চরিত্র তথা অন্যতম মুখ্যচরিত্র। সিরিজের অধিকাংশ সময়ে তার উপস্থিতি হগওয়ার্টস স্কুল অফ উইচক্র্যাফট অ্যান্ড উইজাড্রির প্রধান শিক্ষক হিসেবে। ডাম্বলডোর-সংক্রান্ত একটি প্রাক-কাহিনি থেকে জানা যায়, তিনি ছিলেন "অর্ডার অফ দ্য ফিনিক্স" নামক সংগঠনটির প্রতিষ্ঠাতা ও নেতা। এই সংগঠনটি সিরিজের মুখ্য খলচরিত্র লর্ড ভল্ডেমর্টের বিরুদ্ধে সংগ্রামের জন্য গঠিত হয়।
রাউলিং বলেছেন, ডাম্বলডোর নামটি তিনি গ্রহণ করেন "বাম্বলবি" শব্দটির একটি আদি আধুনিক ইংরেজি রূপ থেকে ; কারণ তার "কল্পনায় তিনি [ডাম্বলডোর] হাঁটার সময় গুনগুন করতেন"।
চারিত্রিক বিকাশ
গ্লসেস্টারশায়ারের উইন্টারবর্নের যে সেন্ট মাইকেলস স্কুলে রাউলিং পড়াশোনা করেন, সেখানকার হেডমাস্টার অ্যালফ্রেড ডান ছিলেন ডাম্বলডোর চরিত্রটির সৃষ্টির অনুপ্রেরণা। লেখিকার মতে, ডাম্বলডোর তার প্রিয় চরিত্রগুলির অন্যতম।  তিনি মনে করেন, ডাম্বলডোর হলেন "সদগুণের এক আধার"। তাই তিনি ডাম্বলডোর সম্পর্কে লিখতে ভালবাসেন। তিনি আরও দাবি করেন যে, তাকে তার পাঠকদের কাছে কিছু জানাতে হলে ডাম্বলডোরই তার হয়ে বলে দেন। কারণ ডাম্বলডোর হ্যারি পটার জগৎ সম্পর্কে "প্রায় সবকিছুই জানেন"। যদিও রাউলিং জানিয়েছেন, ডাম্বলডোর এই বলে খেদ প্রকাশ করেন যে তাকে "সব কিছুর জ্ঞান রাখতে হয়, তাঁকে জ্ঞানের ভার বহন করতে হয়। তিনি আর জানতে চান না।" কেন্দ্রীয় চরিত্র হ্যারি পটারের অভিভাবক হিসেবে "ডাম্বলডোর ছিলেন এক প্রজ্ঞাবান ব্যক্তি। তিনি জানতেন যে জীবনে সম্ভাব্য যা কিছু আসছে তার জন্য প্রস্তুত হতে হ্যারিকে কিছু কঠিন পাঠ নিতে হবে। তাই তিনি অন্যান্য ছাত্রছাত্রী যা সাধারণভাবে করতে দিতেন না, তা করতে হ্যারিকে অনুমতি দেন। এমনকি অনিচ্ছাসত্ত্বেও হ্যারিকে সেই সব জিনিসের মুখোমুখি হতে দেন, যা থেকে তিনি স্বয়ং তাঁকে রক্ষা করতে চাইতেন।" ১৯৯৯ সালের একটি সাক্ষাৎকারে রাউলিং জানান, তার কল্পনায় ডাম্বলডোর চরিত্রটি "অনেকটা জন গিলগাড ধরনের, মানে, বেশ বয়স্ক এবং বেশ মহিমান্বিত।" ছাত্রাবস্থায় ডাম্বলডোর ছিলেন গ্রিফিনডোর হাউজের সদস্য।
২০০৭ সালের ১৯ অক্টোবর, নিউ ইয়র্ক সিটির কার্নেগি হলে বক্তব্য রাখার সময় এক তরুণ গুণমুগ্ধ রাউলিংকে জিজ্ঞাসা করেন যে ডাম্বলডোর কোনোদিন তার "সত্যকারের প্রণয়ী"কে খুঁজে পেয়েছিলেন কিনা। রাউলিং বলেন, তাঁর সবসময়ই মনে হয় যে ডাম্বলডোর সমকামী। তিনি গেলার্ট গ্রিন্ডেলওয়াল্ডের প্রেমে পড়েছিলেন। গ্রিন্ডেলওয়াল্ড তাঁর প্রেম গ্রহণ করেছিলেন কিনা সেকথা রাউলিং স্পষ্ট করেননি, কিন্তু এটুকু বলেছেন যে এই প্রণয় ছিল ডাম্বলডোরের জীবনের এক "বিরাট ট্র্যাজেডি"। মাগলদের উপর জাদুকরদের কর্তৃত্বস্থাপনের ধারণাটি যে এককালে ডাম্বলডোর সমর্থন করেছিলেন তার কারণ ও উদ্দেশ্য ব্যাখ্যা করতে গিয়ে রাউলিং বলেন: "প্রেমে পড়ে তিনি তাঁর নৈতিকতা সম্পূর্ণ বিস্মৃত হন। আমার মনে হয় তারপরই তিনি ওই সব বিষয়ে নিজের বিচারবিবেচনার প্রতি বিশ্বাস হারিয়ে ফেলে অযৌন মানসিকতাসম্পন্ন হয়ে পড়েন। তিনি ব্রহ্মচর্য ও পুঁথিগত জীবনকেই বেছে নেন।" হগওয়ার্টসের গুজব ছিল ডাম্বলডোর ডাম্বলডোর’স আর্মির প্রতিষ্ঠাতা। এই গুজবের কারণ অবশ্য অরর তথা অর্ডার অফ দ্য ফিনিক্স সদস্য কিংসলে শ্যাকলবোল্টের একটি শক্তিশালী কনফান্ডাস চার্ম।
প্রথম তিন উপন্যাস
হ্যারি পটার সিরিজের প্রথম উপন্যাস হ্যারি পটার অ্যান্ড দ্য ফিলোসফার্স স্টোন-এর প্রথম অধ্যায়ে ডাম্বলডোর সারের লিটল হুইঙ্গিং -এর ৪ নং প্রাইভেট ড্রাইভের ঠিকানায় উপস্থিত হন। এই সময় হ্যারির পিতামাতা লর্ড ভল্ডেমর্টের হাতে নিহত হন এবং ভল্ডেমর্ট দুর্বলতর একটি রূপে রূপান্তরিত হয়ে যান। ডাম্বলডোরের সিদ্ধান্তে সদ্য-অনাথ হ্যারির স্থান হয় ভার্নন ও পেতুনিয়া ডার্সলির সংসারে। ডাম্বলডোর জানতেন যে হ্যারির মায়ের আত্মবিসর্জন ফলে সৃষ্ট একটি বিশেষ জাদু হ্যারিকে রক্ষা করবে। এই কারণে তিনি রক্তসম্বন্ধের জাদুটির আবাহন করেন এবং হ্যারির মাসি পেটুনিয়া ডার্সলে হ্যারিকে তার গৃহে আশ্রয় দিলে সেই জাদুটি কার্যকর হয়। প্রেমবন্ধনের পুরনো জাদুটির ফলে হ্যারির স্পর্শ ভল্ডেমর্টের কাছে অসহনীয় হয়। ডাম্বলডোর হ্যারিকে ডার্সলেদের বাড়ির দোরগোড়ায় রেখে যান। সঙ্গে রেখে যাওয়া একটি চিঠিতে তিনি পুরো পরিস্থিতিটি ব্যাখ্যা করেছিলেন।
হগওয়ার্টসে ডাম্বলডোর হ্যারির কাছে এরিসেডের আয়নার গোপন রহস্যটি উদ্ঘাঁটিত করেন। ডাম্বলডোর দাবি করেছিলেন, এই আয়নার সামনে দাঁড়ালে তিনি দেখেন যে তিনি "একজোড়া মোটা উলের মোজা ধরে আছেন।" শেষ বইতে এই ঘটনার স্মৃতিচারণ করতে গিয়ে হ্যারি বলেছিল যে ডাম্বলডোর তাকে যা যা বলেছিলেন তার মধ্যে সম্ভবত এটিই একমাত্র অসত্যভাষণ। আয়নাটিকে কোনোভাবে মন্ত্রপ্রভাবিত করে ডাম্বলডোর এর মধ্যে পরশপাথরটিকে এমনভাবে লুকিয়ে রাখেন একমাত্র যে "এটি খুঁজতে চাইবে... কিন্তু ব্যবহার করতে চাইবে না" সেই পাথরটি খুঁজে পাবে। যে রাতে প্রফেসর কুইরিনাস কুইরেল, হ্যারি, রন উইজলি ও হারমায়োনি গ্রেঞ্জার পাথরটি উদ্ধার করতে ডানজিওন বা ভূগর্ভস্থ কক্ষে প্রবেশ করে, সেই রাতে জাদু মন্ত্রকের নকল বার্তা পেয়ে ডাম্বলডোর হগওয়ার্টসের বাইরে যাত্রা করেন। পরে যাত্রাপথে তিনি উপলব্ধি করেন যে হগওয়ার্টসে তার প্রয়োজন পড়েছে। তারপর যথাসময়ে ফিরে এসে তিনি হ্যারিকে কুইরেল ও ভল্ডেমর্টের হাত থেকে রক্ষা করেন। ডানজনের ঘটনার পর বইয়ের শেষ কথোপকথনে তিনি হ্যারিকে জানান যে ভল্ডেমর্ট কেন হ্যারিকে হত্যা করতে চায় তা জানার পক্ষে হ্যারি এখনও বেশ ছোটো।
হ্যারি পটার অ্যান্ড দ্য চেম্বার অফ সিক্রেটস উপন্যাসে ডাম্বলডোর সন্দেহ করেন যে টম রিডল কোনোভাবে ছাত্রছাত্রীদের উপর ঘটা হামলার সঙ্গে জড়িত। কারণ, তিনি দোষী সম্পর্কে প্রশ্ন করেছিলেন, “কে নয়, কীভাবে?” হ্যারি যখন রিডলের ডায়েরিতে পুরনো স্মৃতি প্রত্যক্ষ করছিল, তখন সেখানে অতীতের অপেক্ষাকৃত অল্পবয়স্ক ডাম্বলডোর উপস্থিত হন এবং রিডলকে জিজ্ঞাসা করেন যে সে ছাত্রছাত্রীদের উপর সংঘটিত হামলা সম্পর্কে কিছু জানে কিনা। উপন্যাসের শেষার্ধে চেম্বার অফ সিক্রেট খোলার পর ছাত্রছাত্রীদের উপর এক ব্যাসিলিস্কের হামলা শুরু হলে লুসিয়াস ম্যালফয় হগওয়ার্টসের হেডমাস্টারের পদ থেকে ডাম্বলডোরের অপসারণের জন্য বিদ্যালয়ের অন্য এগারোজন গভর্নরের উপর চাপ সৃষ্টি করেন। কিন্তু গভর্নরেরা যখন জানতে পারেন যে জিনি উইজলিকে চেম্বার অফ সিক্রেটে অপহরণ করে নিয়ে যাওয়া হয়েছে তখন তারা ডাম্বলডোরকে পুনরায় বহাল করেন এবং তারপরই জানা যায় যে লুসিয়াস ডাম্বলডোরের অপসারণের জন্য গভর্নরদের উপর চাপ সৃষ্টি করেছিলেন।
হ্যারি পটার অ্যান্ড দ্য প্রিজনার অফ আজকাবান উপন্যাসের সূচনায় হত্যাকারী অনুমানে ধৃত সিরিয়াস ব্ল্যাক আজকাবান থেকে পালিয়ে গেলে ডাম্বলডোর বিদ্যালয়ের ছাত্রছাত্রীদের নিরাপত্তার খাতিরে ডিমেন্টরদের বিদ্যালয় চত্বরের প্রহরায় থাকার অনুমতি দিতে বাধ্য হন। ব্ল্যাক বিদ্যালয়ের মধ্যে ঢুকে পড়লে ডাম্বলডোর বিদ্যালয় ও তৎসংলগ্ন প্রাঙ্গণের সমস্ত প্রবেশপথ বন্ধ করে দেওয়ার নির্দেশ দেন। একটি কুইডিচ ম্যাচ চলাকালীন ডিমেনটরদের উপস্থিতির কারণে হ্যারি তার ঝাড়ু থেকে পড়ে গেলে ডাম্বলডোর স্বভাববিরুদ্ধভাবে ডিমেনটরদের উপর অত্যন্ত ক্ষুব্ধ হন এবং নিজের ছড়ি ব্যবহার করে হ্যারিকে ধীরে ধীরে নিরাপদবভাবে মাটিতে নামিয়ে আনেন। বইয়ের শেষদিকে ডাম্বলডোর হারমায়োনিকে তার মন্ত্রক-অনুমোদিত টাইম-টার্নারটি ব্যবহার করে তিন ঘণ্টা সময় পিছিয়ে গিয়ে হিপোগ্রিফ বাকবিক ও সিরিয়াসকে তাদের অন্যায় মৃত্যুদণ্ডাজ্ঞার হাত থেকে উদ্ধার করতে বলেন।
চতুর্থ ও পঞ্চম উপন্যাস
300px|right|গবলেট অফ ফায়ারে ডাম্বলডোরের ভূমিকায় মাইকেল গ্যামবন হ্যারি পটার অ্যান্ড দ্য গবলেট অফ ফায়ার উপন্যাসে ডাম্বলডোর ট্রাইউইজার্ড টুর্নামেন্ট সম্পর্কে সকলকে অবহিত করেন। তিনি এই প্রতিযোগিতার বিচারকের পদটিও অলংকৃত করেন। গবলেট অফ ফায়ার থেকে হ্যারির নাম বেরিয়ে এলে ডাম্বলডোর রেগে না গিয়ে শান্তভাবেই হ্যারিকে জিজ্ঞাসা করেন সে নিজে অথবা কোনো বড়ো ছাত্রকে দিয়ে তার নাম গবলেটে প্রদান করেছিল কিনা। হ্যারি উত্তরে জানায় যে সে সেরকম কিছুই করেনি। ডাম্বলডোর তাকে বিশ্বাস করেন। উপন্যাসের শেষে ভল্ডেমর্টের মুখোমুখি হওয়া হ্যারি সেডরিক ডিগরির মৃতদেহটি জড়িয়ে ধরে ফিরে এলে ডাম্বলডোরের ভয়ের কারণটি বোঝা যায়। অ্যালাস্টার মুডি (প্রকৃতপক্ষে পলিজ্যুস পোশন ব্যবহার করা বার্টি ক্রাউচ জুনিয়র) হ্যারিকে ডাম্বলডোরের কাছ থেকে বিচ্ছিন্ন করে দুর্গের মধ্যে তার অফিসে নিয়ে যান। ডাম্বলডোরের তৎক্ষণাৎ সন্দেহ হয়। তিনি মিনার্ভা ম্যাকগোনাগল ও সেভেরাস স্নেইপকে নিয়ে হ্যারিকে উদ্ধার করতে উপস্থিত হন। ক্রাউচকে জেরা করে তিনি প্রকৃত ঘটনা জানতে পারেন। এরপর ডাম্বলডোর হ্যারির কাছ থেকে ভল্ডেমর্টের প্রত্যাবর্তনের প্রত্যক্ষ বিবরণ শোনেন। কয়েক ঘণ্টা পর হ্যারি ঘুম থেকে জেগে উঠে শোনে যে উইং-এ জাদুমন্ত্রী কর্নেলিয়াস ফাজের সঙ্গে ম্যাকগোনাগল ও ডাম্বলডোরের তর্কবিতর্ক চলছে। ডাম্বলডোর ও ফাজের মধ্যে মতানৈক্য হয় এবং ফাজ ভল্ডেমর্টের প্রত্যাবর্তনের কথা সম্পূর্ণ অস্বীকার করেন।
হ্যারি পটার অ্যান্ড দ্য অর্ডার অফ দ্য ফিনিক্স উপন্যাসে ভল্ডেমর্টের প্রত্যাবর্তনের কথা বলার জন্য ডাম্বলডোর উইজেনগামোটের চিফ ওয়ারলকের পদ থেকে অপসৃত হন, ইন্টারন্যাশনাল কনফেডারেশন অফ উইজার্ডস সংস্থার চেয়ারম্যান পদ থেকে নির্বাচনের মাধ্যমে তাকে পদচ্যুত করা হয় এবং তার অর্ডার অফ মার্লিন ফার্স্ট ক্লাস সম্মানটিও প্রায় কেড়ে নেওয়া হয়। এরই মধ্যে তাকে এবং হ্যারিকে অবদমিত করে রাখার জন্য দ্য ডেইলি প্রফেট নামক সংবাদপত্রটি ব্যবহার করে মন্ত্রক। উপন্যাসের শুরুতে ফাজকে ক্রুদ্ধ করে তুলে ডাম্বলডোর হ্যারির বিচারসভায় একজন সাক্ষী (অ্যারাবেলা ফিগ) নিয়ে প্রবেশ করেন এবং হ্যারিকে বিদ্যালয় থেকে বিতাড়িত হওয়া থেকে রক্ষা করেন। ডাম্বলডোর তার সহায়তায় এগিয়ে এসেছেন দেখে হ্যারির ভাল লাগে। কিন্তু ডাম্বলডোর যখন তার সঙ্গে কথা না বলে, এমনকি তার দিকে না তাকিয়েই চলে যান, তখন সে বিরক্ত হয়ে রেগে ওঠে।
এর পরের বছর, মন্ত্রক বাইশতম শিক্ষাসংক্রান্ত ডিক্রি জারি করে ডলোরাস আমব্রিজকে ডিফেন্স এগেনস্ট দ্য ডার্ক আর্টস শিক্ষক নিযুক্ত করে। ডাম্বলডোর এই পদে প্রার্থী নির্বাচন করতে পারেননি। আমব্রিজের মাধ্যমে ফাজ হগওয়ার্টস ও ডাম্বলডোরের উপর ক্ষমতার জাল বিস্তার করেন। তার ভয় ছিল ডাম্বলডোর মন্ত্রকের ক্ষমতাচ্যুত করতে অপ্রাপ্তবয়স্ক জাদুকরদের একটি বাহিনী তৈরি করছেন। আমব্রিজ তার ক্লাসে ছাত্রছাত্রীদের ব্যবহারিক প্রতিরক্ষামূলক অনুশীলন নিষিদ্ধ করেন। এর ফলে হ্যারি, হারমাইনি ও রন কয়েকজন বন্ধুকে একত্রিত করে ডাম্বলডোর’স আর্মি গঠন করে। মন্ত্রক এই বাহিনীর অস্তিত্ব সম্পর্কে অবহিত হলে, ডাম্বলডোর হ্যারিকে বিদ্যালয় থেকে বিতাড়িত হওয়ার হাত থেকে রক্ষা করতে সংগঠনের সব মিথ্যা দায় নিজের কাঁধে নেন। ফলে দ্বিতীয় বারের জন্য তিনি হগওয়ার্টসের হেডমাস্টারের পদ থেকে অপসৃত হন।
এরপর দীর্ঘ সময় ডাম্বলডোরের কোনো সংবাদ পাওয়া যায় না। বইয়ের শেষে ডিপার্টমেন্ট অফ মিস্ট্রিজ বা রহস্য বিভাগে তিনি আবার উপস্থিত হন অর্ডারের সদস্যদের ডেথ ইটারদের হাত থেকে রক্ষা করতে। বেলাট্রিক্স লেস্ট্র্যাঞ্জ ছাড়া সকলকেই অ্যান্টি-ডিসঅ্যাপারিশন জিক্সের মাধ্যমে বেঁধে ফেলেন তিনি। ফলে তারা আর পালাতে পারে না। ভল্ডেমর্ট হ্যারির উপর অ্যাভাডা কেডাভ্রা শাপ নিক্ষেপ করলে ডাম্বলডোর তাকে রক্ষা করেন। ফলে ডার্ক লর্ডের সঙ্গে তার ভয়ানক লড়াই শুরু হয়। ডাম্বলডোর ভল্ডেমর্টকে পরাভূত করলে ভল্ডেমর্ট হ্যারির দেহে প্রবেশ করেন। তিনি ভেবেছিলেন, ভল্ডেমর্টকে হত্যা করতে গিয়ে ডাম্বলডোর হ্যারিকেও হত্যা করবেন। কিন্তু হ্যারির শুদ্ধ হৃদয় ভল্ডেমর্টকে এতটাই যন্ত্রণা দেয় যে তিনি হ্যারির দেহ ছেড়ে বেরিয়ে আসতে বাধ্য হন। তারপর তার উদ্দেশ্য ব্যর্থ হওয়াতে তিনি বেলাট্রিক্সের সঙ্গে পালিয়ে যান। ভল্ডেমর্ট অদৃশ্য হয়ে গেলে ডাম্বলডোর ফাজকে সমস্ত ঘটনার বর্ণনা দেন। তাকে হগওয়ার্টসের হেডমাস্টার পদে পুনর্বহাল করা হয় এবং সমস্ত হৃতসম্মান ফিরিয়ে দেওয়া হয়। বইয়ের একেবারে শেষে ডাম্বলডোর হ্যারিকে জানান যে ভল্ডেমর্ট হ্যারিকে নিজের সমকক্ষ হিসেবে নির্বাচন করেছেন এবং শেষে তাদের একজনকে অপর জনকে হত্যা করতে হবে।
ষষ্ঠ উপন্যাস
হ্যারি পটার অ্যান্ড দ্য হাফ-ব্লাড প্রিন্স উপন্যাসে ডাম্বলডোর হ্যারিকে প্রাইভেট ড্রাইভ থেকে তুলে নিয়ে যান হোরাস স্লাগহর্নের নিকট। হ্যারির মাধ্যমে তিনি স্লাগহর্নকে হগওয়ার্টসের শিক্ষকরূপে পুনরায় যোগ দেওয়ার জন্য পীড়াপীড়ি করেন। এই সময় হ্যারি লক্ষ্য করে ডাম্বলডোরের ডান হাতটি শুষ্ক ও কালো হয়ে গেছে। বিদ্যালয়-চলাকালীন ডাম্বলডোর হ্যারিকে নিজের অফিসে ডেকে পাঠিয়ে ভল্ডেমর্টের অতীত সম্পর্কে তাকে অবহিত করেন। বলেন, এসব কথা জানা হ্যারির পক্ষে অত্যন্তই প্রয়োজনীয়। এই পাঠের সময় হ্যারি অন্যান্যদের স্মৃতিতে অবগাহন করে ভল্ডেমর্টের অতীত এবং বিভিন্ন গণহত্যার মাধ্যমে তার ক্ষমতায় আরোহণের নানা তথ্য জানতে পারে। জানা যায়, অমরত্ব লাভের আশায় ভল্ডেমর্ট ছয়টি হরক্রাক্স সৃষ্টি করেছেন। তার আত্মার শেষ অংশটুকুই কেবল রয়েছে তার শরীরে। তাই ভল্ডেমর্টকে হত্যা করতে হলে হ্যারিকে আগে তার হরক্রাক্সগুলিকে ধ্বংস করতে হবে। পাঠ-চলাকালীনই হ্যারি ডাম্বলডোরকে সতর্ক করে দেয় যে অপর এক ছাত্র ড্রেকো ম্যালফয় বিদ্যালয়ে ভল্ডেমর্টের হয়ে কাজ করছে। ভল্ডেমর্ট ড্রেকোর বিরুদ্ধে কোনো ব্যবস্থা নিতে অস্বীকার করেন। তিনি বলেন, যা হচ্ছে তার সম্পর্কে তার জ্ঞান হ্যারির থেকে বেশিই আছে।
মৃত্যুর অব্যবহিত পরে হেডমাস্টারের অফিসে ডাম্বলডোরের প্রতিকৃতিটি জাদুবলে উপস্থিত হয়। ছাত্রছাত্রী, হগওয়ার্টের শিক্ষক ও অশিক্ষক কর্মচারী, জাদুমন্ত্রকের সদস্যগণ, ভূত, সেনট্যার ও মারপিপল প্রভৃতি সকলেই ডাম্বলডোরের অন্ত্যেষ্টিতে উপস্থিত হন। হগওয়ার্টসের হ্রদের ধারে বেগুনি মখমলে ঢেকে সাদা শ্বেতপাথরের সমাধিতে তাকে সমাহিত করা হয়। জানা গেছে যে ডাম্বলডোরই একমাত্র হেডমাস্টার যাঁকে বিদ্যালয়প্রাঙ্গণে সমাহিত করা হয়েছিল।
সর্বশেষ উপন্যাস
হ্যারি পটার অ্যান্ড দ্য ডেথলি হ্যালোস এ রাউলিং ডাম্বলডোরের পূর্ববর্তী জীবন ও মৃত্যুর রহস্য প্রকাশ করেন। এই বইয়ের মাধ্যমে জানা যায় যে, অ্যালবাসের বাবা মা ছিলেন পার্সিভাল ও কেন্ড্রা ডাম্বলডোর। অ্যারিয়ানা ও অ্যাবেরফোর্থ নামে তার দুই ভাইবোনও ছিল। অ্যারিয়ানা যখন ছয় বছর বয়স ছিল, তখন কয়েকজন মাগল ছেলে তাকে আক্রমণ করে। এর ফলশ্রুতিতে, সে মানসিকভাবে অবসাদগ্রস্থ হয়ে পড়ে এবং তার জাদুক্ষমতা তার নিয়ন্ত্রণের বাইরে চলে যায়। পার্সিভাল মগল ছেলেগুলোর উপর প্রতিশোধ নিতে গিয়ে গ্রেফতার হয় এবং আজকাবানে মারা যায়। এরপর ডাম্বলডোর পরিবার গড্রিক্স হলোতে চলে আসে। সেখানে, অ্যারিয়ানার নিয়ন্ত্রণহীন জাদুর বিস্ফোরণে একটি দুর্ঘটনা ঘটে, এতে কেন্ড্রা মারা যায়। ফলে, অ্যালবাস হয়ে যান পরিবারের কর্তা এবং তার ভাইবোনদের দেখাশোনার দায়িত্বও তার উপর বর্তায়।
কিছুদিন পর, গেলার্ট গ্রিন্ডেলওয়াল্ড নামে একজন তরুণ জাদুকর গড্রিক্স হলোতে আসে এবং অ্যালবাসের সাথে তার বন্ধুত্বের সৃষ্টি হয়। তারা দুইজনেই ছিলেন অসাধারণ প্রতিভাসম্পন্ন জাদুকর। তারা ডেথলি হ্যালোস সংগ্রহের মাধ্যমে পৃথিবীতে জাদুকরদের শাসন প্রতিষ্ঠার স্বপ্ন দেখতে থাকে্ন। কিন্তু এটি কখনোই বাস্তবায়িত হয়নি। কারণ, অ্যালবাস, অ্যাবেরফোর্থ ও গ্রিন্ডেলওয়াল্ডের মধ্যে এক সময় তর্কাতর্কি শুরু হয় এবং তারা লড়াই করা শুরু করে। এসময় তাদের যে কোন একজনের মন্ত্রের আঘাতে অ্যারিয়ানা মারা যায়। এই ঘটনার জন্য অ্যালবাস সারা জীবন অপরাধবোধে ভুগতেন। এই কারণে তিনি তিনবার মন্ত্রী হওয়ার সুযোগ পেয়েও তা গ্রহণ করেননি। বরং হগওয়ার্টসে শিক্ষকতাকে পেশা হিসেবে বেছে নেন।
অবশেষে ১৯৪৫ সালে তিনি তখনকার সেরা কালো জাদুকর গ্রিন্ডেলওয়াল্ডকে পরাজিত করেন। এর মাধ্যমে তিনি এল্ডার ওয়ান্ডের মালিক হন। মৃত্যুর আগ মুহূর্তে ড্রেকো ম্যালফয় এর হাতে নীরস্ত্র হওয়ার আগ পর্যন্ত তিনি এ জাদুদন্ডটির মালিক ছিলেন। পটারদের মৃত্যুর আগে, ডাম্বলডোর জেমস পটারের কাছ থেকে অদৃশ্য হওয়ার আলখাল্লাটি নিয়েছিলেন, কারণ সেটিও একটি ডেথলি হ্যালোস ছিল। পরবর্তীতে তিনি এ আলখাল্লাটি হ্যারিকে দিয়ে দেন।
স্নেইপের শেষ স্মৃতির মাধ্যমে ডাম্বলডোরের মৃত্যুর প্রকৃত রহস্য উদঘাটিত হয়। হ্যারি জানতে পারে যে, অভিশপ্ত আংটি হরক্রাক্সটি উদ্ধার করার সময় ডাম্বলডোর একটি মারাত্মক ভুল করেছিলেন। তিনি হাত দিয়ে আংটিটি স্পর্শ করে ফেলেন। এসময় সেভেরাস স্নেইপ তাকে রক্ষা করেন। কিন্তু, এটা নিশ্চিত হয়ে যায় যে, ডাম্বলডোর এক বছরের মধ্যেই মারা যাবেন। এটা জানার পর, ডাম্বলডোর স্নেইপকে আদেশ করেন যেন, সে তাকে হত্যা করে। অর্থাৎ ডাম্বলডোরের মৃত্যু তাদের দুইজনের মধ্য পরিকল্পিত ছিল।
বইয়ের শেষ দিকে, হ্যারি যখন জীবন মৃত্যুর মাঝামাঝি একটি স্থানে অবস্থান করছিল, তখন ডাম্বলডোর শেষবারের মত আবির্ভূত হন এবং হ্যারির কাছে তার অতীত জীবনের কাহিনী ব্যাখ্যা করেন। এসময় ডাম্বলডোর হ্যারিকে জানান যে, হ্যারি ইচ্ছা করলে এখান থেকে পরবর্তী জীবনে যেতে পারবে, আবার ইচ্ছা করলে, ভলডেমর্টকে মোকাবেলা করার জন্য তার শরীরেও ফিরে যেতে পারবে। হ্যারি ভলডেমর্টকে পরাজিত করার পর, সে ডাম্বলডোরের পোর্ট্রেটের সাথে ডেথলি হ্যালোসগুলোর বর্তমান অবস্থান সম্পর্কে আলোচনা করে। এপিলগ হতে জানা যায় যে, হ্যারি তার দ্বিতীয় ছেলের নাম ডাম্বলডোর ও স্নেইপের নামানুসারে 'অ্যালবাস সেভেরাস পটার' রাখে।
চলচ্চিত্রে রূপায়ণ
প্রথম দুটি চলচ্চিত্রে রিচার্ড হ্যারিস ডাম্বলডোরের ভূমিকায় অভিনয় করে। পরবর্তী চলচ্চিত্রসমূহেও তার অভিনয় করার কথা ছিল। তিনি অসুস্থ হওয়া সত্ত্বেও অভিনয় করে যেতে চেয়েছিলেন। কিন্তু ২০০২ সালের ২৫ অক্টোবর তিনি মারা যান।
স্যার ইয়ান ম্যাককেলেনকে ডাম্বলডোরের চরিত্রে অভিনয়ের প্রস্তাব দেয়া হয়েছিল। কিন্তু তিনি এ চরিত্রে অভিনয় করতে রাজি হননি। কেননা লর্ড অফ দ্য রিংস চলচ্চিত্রসমূহে তিনি প্রায় একই ধরনের চরিত্র গ্যান্ডালফের ভূমিকায় অভিনয় করেছিলেন।
পরবর্তীকালে হ্যারিসের মৃত্যুর চার মাস পরে স্যার মাইকেল গ্যামবন এ চরিত্রের জন্য নির্বাচিত হন। গ্যামবন ডাম্বলডোরকে ফুটিয়ে তোলার জন্য হ্যারিসকে অনুসরণ করেননি, বরং তিনি তার নিজস্ব ব্যক্তিত্বের মাধ্যমে ডাম্বলডোরকে রূপায়ণ করেন। তার মাঝে ওয়েলশের প্রভাব পরিলক্ষিত হয়। গ্যামবন পরবর্তী সবগুলো চলচ্চিত্রে ডাম্বলডোরের চরিত্রে অভিনয় করেছেন।
শারীরিক বৈশিষ্ট্য
বইগুলোতে ডাম্বলডোরকে একজন আদর্শ জাদুকর হিসেবে বর্ণনা করা হয়েছে। তিনি লম্বা ও পাতলা, তার কোমর পর্যন্ত রূপালি রঙের চুল এবং দাড়ি রয়েছে। তার চোখের রঙ বৈদ্যুতিক নীল রঙের। অ্যারিয়ানার শেষকৃত্য অনুষ্ঠানে, অ্যাবেরফোর্থ তাকে তাদের বোনের মৃত্যুর জন্য দায়ী করে এবং তার নাকে আঘাত করে। এরপর থেকেই দৃশ্যত তার নাক ভাঙা। তিনি অর্ধচন্দ্রাকৃতির চশমা পরেন। তিনি যখন তরুণ ছিলেন, তখন তার চুলের রঙ পিঙ্গল বা লালচে বাদামি বর্ণের ছিল। তার হাঁটুর উপর লন্ডন আন্ডারগ্রাউন্ডের ম্যাপের আকৃতির একটি কাটাদাগ রয়েছে। তিনি সবসময় এমনকি মাগলদের মধ্যেও চাঁদ ও তারাখচিত বিভিন্ন রঙের আলখাল্লা পরেন।
ব্যক্তিত্ব
পুরো সিরিজে, ডাম্বলডোর "রক্তের বিশুদ্ধতা" বিষয়টিকে গুরুত্বহীন মনে করেন। তিনি বিশ্বাস করেন, একজন মানুষের চরিত্র তার জন্ম ও রক্তের বিশুদ্ধতা বা বংশের গৌরব দ্বারা বিচার করা যায় না; বরং তাকে বিচার করতে হয় তার কর্ম, যোগ্যতা ও মননশীলতা দিয়ে। তার মতে, "কোন একজন কোথায় জন্মগ্রহণ করল সেটা কোন বড় ব্যাপার নয়; বড় ব্যাপার হচ্ছে, সে কি হিসেবে গড়ে উঠল।" ভলডেমর্ট ডাম্বলডোরকে মাডব্লাড ও মাগলদের চ্যাম্পিয়ন হিসেবে আখ্যায়িত করে। ডাম্বলডোর ভলডেমর্টকে তার নাম ধরেই ডাকেন এবং তিনি অন্যদেরকেও এ ব্যাপারে উৎসাহিত করেন। তবে তিনি ভলডেমর্টের মুখোমুখি হলে তাকে টম নামে সম্বোধন করেন।
অসাধারণ মেধাবী, জ্ঞানী ও বিচক্ষণ জাদুকর হওয়া সত্ত্বেও ডাম্বলডোরকে খুবই এক্সেন্ট্রিক বা খেয়ালি মনের অধিকারী হিসেবে ফুটিয়ে তোলা হয়েছে। যেমন, প্রথম বইয়ে, তিনি ঘোষণা করেন যে, তিনি স্কুলের উদ্দেশ্যে "কয়েকটি কথা" বলতে চান, এরপর তিনি যা বলেন তা হলঃ "নিটউইট, ব্লুবার, অডমেন্ট, টুইক।" ডাম্বলডোর প্রায়ই হাস্যরসাত্মক কথা বলেন, এমনকি মাঝে মাঝে খামখেয়ালিপূর্ণ মন্তব্যও করে থাকেন, বিশেষ করে সংঘাতের সময়, যা অনেকসময় তার বিরুদ্ধবাদীদের ক্ষুব্ধ করে তোলে। তিনি সবসময়ই অসাধারণ ধৈর্য ও সহনশীল, এমনকি তার শত্রুদের প্রতিও। তিনি সঙ্গীত ভালবাসেন এবং সঙ্গীতকে তিনি সকল জাদুর ঊর্ধ্বে কল্পনা করেন।
২০০৫ সালে এক সাক্ষাৎকারে রাউলিং বলেন, "অসীম বিচক্ষণতা কাউকে আবেগতাড়িত ভুল থেকে রক্ষা করতে পারে না, এবং আমি মনে করি, ডাম্বলডোর হলেন এর উদাহরণ।"
ডাম্বলডোর মৃত্যুর পূর্ব পর্যন্ত, উইজেনগেমোটের চিফ ওয়ারলক এবং ইন্টারন্যাশনাল কনফেডারেশন অফ উইজার্ডসের সুপ্রিম মাগওয়াম্প পদে অধীষ্ঠিত ছিলেন। তার জীবদ্দশায় তিনি অসংখ্যবার জাদুমন্ত্রী হওয়ার আমন্ত্রণ ফিরিয়ে দিয়েছেন। কারণ, তার অতীত জীবনের অভিজ্ঞতার আলোকে, ক্ষমতার ব্যাপারে তিনি নিজেকে বিশ্বাস করতেন না। অসাধারণ জাদুক্ষমতার জন্য তিনি 'অর্ডার অফ মার্লিন, ফার্স্ট ক্লাস' সম্মাননা লাভ করেন।
জাদুক্ষমতা ও দক্ষতা
তরুণ বয়স থেকেই, ডাম্বলডোরের অসাধারণ প্রতিভা ও জাদুক্ষমতা প্রকাশিত হতে থাকে। হগওয়ার্টসে অধ্যয়নকালে, ডাম্বলডোর হগওয়ার্টসের ইতিহাসের সবচেয়ে মেধাবী ছাত্র হিসেবে পরিচিতি পান এবং স্কুল কর্তৃক প্রদত্ত সকল পুরস্কার নিজের করে নিতে থাকেন। তার N.E.W.T. পরীক্ষায় তিনি যা যা করেন, কোন জাদুদণ্ড এর আগে তা করতে সক্ষম হয়নি। রাউলিং বলেছেন, ডাম্বলডোর মূলত স্বশিক্ষিত। যদিও তিনি হগওয়ার্টসে কিছু অসাধারণ শিক্ষক পেয়েছিলেন। এতদসত্ত্বেও, ডাম্বলডোরের মধ্যে কোন অহংকার বা অহমিকাবোধ নেই। এছাড়া তিনি তার যোগ্যতা, বুদ্ধিমত্তা ও ক্ষমতা সম্পর্কে সম্পূর্ণ সচেতন। হাফ-ব্লাড প্রিন্সে তিনি হ্যারিকে বলেন যে, তিনিও ভুল করেন। তবে যেহেতু তিনি অধিকাংশ লোকের চেয়ে চালাক, তার ছোট একটি ভুল অনেক বড় ক্ষতির কারণ হয়ে দাঁড়াতে পারে।
ডাম্বলডোরের পছন্দের উপাদান হল আগুন। তিনি অদৃশ্য হওয়ার আলখাল্লা ব্যবহার না করেই শক্তিশালী ডিসইলুশ্যন চার্ম (Disillusion Charm) ব্যবহারের মাধ্যমে অদৃশ্য হতে পারেন। তিনি অকলামেন্সি ও লেজিলিমেন্সিতেও অত্যন্ত দক্ষ। ডাম্বলডোর ট্রান্সফিগারেশনেও বেশ দক্ষ কেননা, তিনি হেডমাস্টার হওয়ার পূর্বে হগওয়ার্টসে ট্রান্সফিগারেশন বিষয়ের শিক্ষক ছিলেন। এছাড়া চার্মস ও পোশনেও তিনি দক্ষ ছিলেন। ডাম্বলডোর ভলডেমর্ট পূর্ববর্তী যুগের ভয়ঙ্কর কালো জাদুকর গ্রিন্ডেলওয়াল্ডকে পরাজিত করার জন্য বিখ্যাত। ডাম্বলডোর মার্মিশ (মারপিপলদের ভাষা) ও গবলডেগুক (গবলিনদের ভাষা) এ অত্যন্ত পারদর্শী।
ডাম্বলডোর চকলেট ফ্রগ কার্ডেও বর্ণিত হয়েছেন। যা একটি গৌরবজনক বিষয়।
ফরিদা হোসেন
ফরিদা হোসেন একজন বাংলাদেশী গল্পকার, ঔপন্যাসিক, নাট্যকার, অনুবাদক ও সাহিত্য সম্পাদক। তিনি মূলত শিশুসাহিত্যের জন্য জনপ্রিয়। তিনি আন্তর্জাতিক সাহিত্য সংগঠন পি.ই.এন এর বাংলাদেশ সেন্টারের সভাপতি ও 'অবিনশ্বর' সাহিত্য পত্রিকার প্রতিষ্ঠাতা সম্পাদক। সাহিত্যে অবদানের জন্য তিনি ২০০৪ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদক-এ ভূষিত হন।
পারিবারিক জীবন
ফরিদা হোসেন ১৯৬৬ সালে ফেনী জেলার রাজনীতিবিদ মুহাম্মদ মোশাররফ হোসেনকে বিয়ে করেন। তাদের তিন মেয়ে। মোশাররফ হোসেন ২০১৪ সালের ১৮ আগস্ট মারা যান।
সাহিত্যকর্ম
ফরিদা হোসেন ষাটের দশকে ছাত্রী অবস্থায় তার প্রথম গল্পগ্রন্থ অজন্তা রচনা করেন। পাইওনিয়ার পাবলিকেশন থেকে প্রকাশিত বইটির প্রচ্ছদ করেন প্রখ্যাত চিত্রকর মুস্তাফা মনোয়ার। ১৯৬৫ সালে তার রচিত ও পরিচালিত প্রথম শিশুতোষ নাটক রূপকথার দেশে বিটিভিতে প্রচারিত হয়। তার রচিত বই মুক্তধারা, অঙ্কুর, নন্দন, মমন প্রকাশনী, মাওলা ব্রাদার্স, মাম্মী প্রকাশনী, শিকড় প্রকাশনী, শিল্পতরু, হাতেখড়ি এবং তার নিজের প্রকাশনী আঞ্জুম থেকে প্রকাশিত হয়েছে।
গ্রন্থতালিকা
গল্প
ইংরেজি গল্প
উপন্যাস
শিশু সাহিত্য
নাটক
প্রবন্ধ
মাবেলিকরা
মাবেলিকরা (Mavelikkara) ভারতের কেরালা রাজ্যের আলেপ্পি জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে মাবেলিক্কর শহরের জনসংখ্যা হল ২৮,৪৪০ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৫%। সারা ভারতের সাক্ষরতার হার ৫৯.৫%, তার চাইতে মাবেলিক্কর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
অগ্নিহোত্রী
অগ্নিহোত্রী হল ভারতীয় হিন্দু ব্রাহ্মণ পদবি যা সংস্কৃত শব্দ অগ্নিহোত্র থেকে উদ্ভূত। অগ্নিহোত্রী শব্দটি মূলত সেই হিন্দু ব্রাহ্মণদের বোঝায় যারা হোমের সময় পবিত্র অগ্নি বজায় রেখেছিল।
নিকায়
নিকায় (পালি: निकाय) থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের বিভাগগুলিকে বলা হয়। নিকায় শব্দের পালি ভাষায় অর্থ সংকলন বা সংগ্রহ। নিকায় ত্রিপিটকের সূত্র পিটকের আগমের অনুরূপ।
থেরবাদ বৌদ্ধধর্ম
থেরবাদ বৌদ্ধধর্মে সুত্ত পিটক পাঁচটি নিকায়ে বিভক্ত। এই পাঁচটি নিকায় হল
জামিয়া ইসলামিয়া ফয়েজ-এ-আম
জামিয়া ইসলামিয়া ফয়েজ-ই-আম (جامعہ اسلامیہ فيض عام जामिया इस्लामिया फैज़-ए-आम) ভারতের উত্তর প্রদেশের মৌ শহরে অবস্থিত একটি মাদ্রাসা। মৌয়ের মুসলমানদের ধর্মীয় জ্ঞান প্রদানের উদ্দেশ্যে মাদ্রাসাটি প্রতিষ্ঠিত হয়েছিল। পরবর্তীকালে এটির শিক্ষাব্যবস্থায় বৈচিত্র্য এসেছে এবং বর্তমানে সমসাময়িক শিক্ষার জন্য আরও অনেক স্কুল-কলেজ রয়েছে যেমন মুসলিম ইন্টার কলেজ,মৌ (ছেলেদের জন্য), ফয়েজ-ই -আম নিসওয়ান, মৌ (মেয়েদের জন্য)। মৌ বহু শতাব্দী ধরে ইসলামি শিক্ষার কেন্দ্রবিন্দু হিসাবে পরিচিত এবং এই ইনস্টিটিউটটিও একই খ্যাতি বহন করছে। মাদ্রাসাটি সেলিম আনসারী, ফিজা ইবনে-ই-ফাইজি ইত্যাদির মতো অনেক বড় বড় আলেম, কবি এবং নেতা তৈরি করেছে।
শিক্ষায়তনিক
প্রতিষ্ঠানে ইসলামি শিক্ষাকে অগ্রাধিকার দেওয়া হয়। পাশাপাশি আরবি ভাষা ও সাহিত্য এবং আধুনিক শিক্ষা প্রদান করা হয়। প্রতিষ্ঠানের অধীনে জামিয়ার তিনটি প্রধান শাখা রয়েছে, যথা
আরও দুটি উপ শাখা রয়েছে।
ইতিহাস
১৯০২ সালে কিছু বিশিষ্ট ব্যক্তিদের প্রচেষ্টায় জামিয়া ইসলামিয়া ফয়েজ-এ-আম প্রতিষ্ঠিত হয়। বিশিষ্ট ইসলামি পণ্ডিত হাজ আবদুল্লাহ গাজীপুরী এটির উদ্বোধন করেন।
সিনিয়র ইন্সপেক্টর অভিজিৎ
সিনিয়র ইন্সপেক্টর অভিজিৎ হলো ভারতের বিখ্যাত টিভি শো সিআইডির একটি প্রধান চরিত্র । এ চরিত্রে অভিনয় করেছেন আদিত্য শ্রীবাস্তব । সিআইডির দর্শকদের কাছে সিনিয়র ইন্সপেক্টর অভিজিৎ চরিত্রটি অত্যন্ত জনপ্রিয় ।
চরিত্র পদমর্যাদা
অভিজিৎ চরিত্রটির পদ সিনিয়র ইন্সপেক্টর । তিনি সিআইডির কমান্ডিং পজিশনে তৃতীয় অবস্থানে আছেন । তার আগে রয়েছেন ডিসিপি চিত্রলে এবং এসিপি প্রড্যুমান এবং পরবর্তীতে আছেন সিনিয়র ইন্সপেক্টর দয়া এবং অন্যান্য অফিসারেরা ।
সিনিয়র ইন্সপেক্টর অভিজিৎ হিসেবে যেভাবে শুরু
আদিত্য শ্রীবাস্তবকে সিআইডিতে অভিনয় করার অফার দেওয়া হয়েছিল ১৯৯৯ সালে । ''বি.পি. সিং তাকে সত্য'' এ লক্ষ্য করার পরে এই অফারটি দিয়েছিলেন । সিনিয়র ইন্সপেক্টর অভিজিৎ চরিত্রে অভিনয় করা আদিত্য শ্রীবাস্তবকে শুরুতে সিআইডি শো-তে অপরাধী হিসাবে পরিচয় দেওয়া হয়েছিল (৩৯ ও ৪০ পর্বে - দ্য কেস অফ দ্য স্টোলেন গান) । পরে তাকে সিআইডিতে অন্তর্ভুক্ত করা হয়েছিল (পর্ব ৭৩ ও ৭৪ - দ্য কেস অব দ্য স্টোলেন ডায়নামাইট) "আমি কেবল ২৬টি পর্বই করতে রাজি হয়েছিলাম। ১৯৯৯ সালে, আমি কিছু ছবিও করছিলাম, এবং বি.পি. সিং স্যার যেভাবে ইচ্ছা তেমন আসার জন্য নমনীয়তা দিয়েছিলেন। তবে আমি অভিজিৎ চরিত্রে উপভোগ করতে শুরু করেছি, এবং তাই আমি সিআইডিতে অভিনয় করা চালু রাখলাম", আদিত্য শ্রীবাস্তব বললেন । সিনিয়র ইন্সপেক্টর অভিজিৎ এর চরিত্রে অভিনয় করতে তাকে আশুতোষ গোয়ারিকর এর স্থলে নেয়া হয়, যিনি সিআইডিতে ইন্সপেক্টর ভিরেনের চরিত্রে অভিনয় করেছেন) স্থলে নেয়া হয় । যদিও তিনি ততক্ষণে সিআইডি এর একটি পর্বে (দ্য কেস অফ দ্য স্টোলেন গান) একজন অপরাধী পরেশের চরিত্রে অভিনয় করেছিলেন। তিনি প্রাথমিকভাবে সিআইডিতে অভিনয় করতে অনিচ্ছুক ছিলেন । তিনি মাত্র ২৬টি পর্বের জন্য চুক্তিবদ্ধ হয়েছিলেন, যা পরে বৃদ্ধি পেয়েছিল। সিনিয়র ইন্সপেক্টর অভিজিৎ হিসাবে সিআইডিতে তাঁর প্রথম পর্বটি ছিল দ্য কেস অফ দ্য স্টোলেন ডায়নামাইট । আজ তিনি অনুষ্ঠানের অন্যতম স্তম্ভ এবং সবচেয়ে জনপ্রিয় অফিসার ।
সিনিয়র ইন্সপেক্টর অভিজিৎ হিসেবে আদিত্য শ্রীবাস্তব
তিনি মূলত সিআইডিতে যোগ দিয়েছেন ইন্সপেক্টর ভিরেনের স্থলাভিষিক্ত হয়ে। আরেক সিনিয়র ইন্সপেক্টর দয়ার সাথে তার গভীর বন্ধুত্ব। বেশ বড় কিছু বিপদে দয়া তার জীবন বাঁচিয়েছেন । অফিসারদের মধ্যে তিনি সেরা একজন যিনি যথেষ্ট বুদ্ধিমান এবং সৎ সিআইডি অফিসার । থাম্ব|220x220পিক্সেল|ছদ্মবেশে সিনিয়র ইন্সপেক্টর অভিজিৎ তিনি প্রায় ৫০০ রকম ছদ্মবেশে সিআইডিতে অভিনয় করেছেন । সিআইডির সদস্যদের মধ্যে তিনি সেরা একজন শুট্যার যিনি চোখ বন্ধ করে আওয়াজ শুনে নিখুঁত নিশানায় গুলি করতে পারেন। ''ফরেনসিক ল্যাবের সহকারী ডা. তারিকার প্রতি আলাদা দুর্বলতা আছে তার। প্রতি এপিসোডে অভিনয় করতে আদিত্য শ্রীবাস্তব নেন ৮০ হাজার থেকে ১ লক্ষ টাকা'' ।
চট্টগ্রাম চক্ষু হাসপাতাল
চট্টগ্রাম চক্ষু হাসপাতাল ও প্রশিক্ষণ কেন্দ্র (সংক্ষেপে: সিইআইটিসি) চট্টগ্রামের পাহাড়তলীতে অবস্থিত একটি বেসরকারি চক্ষু চিকিৎসা হাসপাতাল এবং চক্ষু চিকিৎসা বিষয়ক শিক্ষাপ্রতিষ্ঠান। হাসপাতালটি ১৯৭২ খ্রিষ্টাব্দে প্রতিষ্ঠিত হয়।
২০১৯ সালে উক্ত প্রতিষ্ঠানের অর্থ ও জমির সহায়তায় ইমপেরিয়াল হাসপাতাল প্রতিষ্ঠিত হয়।
মুসলিম রাষ্ট্রীয় মঞ্চ
মুসলিম রাষ্ট্রীয় মঞ্চ (Muslim Rashtriya Manch, সংক্ষেপে MRM; বঙ্গানুবাদ: মুসলিম জাতীয় ফোরাম) ভারতের একটি মুসলিম সংগঠন। সংগঠনটি হিন্দু জাতীয়তাবাদী রাষ্ট্রীয় স্বয়ংসেবক সংঘ (আরএসএস) দ্বারা অনুপ্রাণিত। এটি ২০০২ সালে তৎকালীন আরএসএস প্রধান কে এস এর উপস্থিতিতে গঠিত হয়। ভারতের মুসলিম সম্প্রদায়ের সাথে সংলাপ বাড়াতে সংগঠনটি অভাবনীয় গুরুত্বপূর্ণ ভূমিকা পালন করে।